คุณภาพมหาวิทยาลัยไทยติดลบ
ประชาไท-21 ม.ค.48 ศ.(พิเศษ) ภาวิช ทองโรจน์ เลขาธิการคณะกรรมการการอุดมศึกษา (กกอ.) กล่าวในการประชุมเชิงปฏิบัติการ เรื่อง แนวทางการทบทวนการจัดทำโครงสร้างผลผลิตของสถาบันอุดมศึกษา ว่า การจัดสรรงบประมาณประจำปี 2549 มีกติกาที่เปลี่ยนไปมาก โดยจะมุ่งเน้นผลงานตามยุทธศาสตร์ในลักษณะที่ชี้ชัดว่าได้ผลลัพธ์อย่างไร ตอบสนองสังคมได้หรือไม่ และผลักดันประเทศไปสู่จุดมุ่งหมายใด เลขาธิการ กกอ. กล่าวต่อว่า มหาวิทยาลัยต้องทบทวนตัวเอง เพราะคุณภาพถดถอยลงมากเมื่อเทียบกับประเทศอื่น ๆ ซึ่งตามที่นิตยสารไทม์ จัดอันดับ 200 มหาวิทยาลัยที่ดีที่สุดในโลก แต่มหาวิทยาลัยไทยไม่ติดอันดับ ขณะที่มหาวิทยาลัยในประเทศมาเลเซีย 2 แห่งที่เดินตามหลังไทยไม่เกิน 10 ปี หรือเดินไปด้วยกันกลับติดในการจัดอันดับ หรือมหาวิทยาลัยในประเทศสิงคโปร์ 2 แห่งก็ติดอยู่ใน 50 อันดับแรก แสดงให้เห็นว่าอุดมศึกษาไทยน่าเป็นห่วงมากถ้ายังอ่อนด้อยคุณภาพ สำหรับดัชนีที่ชี้วัดคุณภาพได้เป็นอย่างดี คือ ในปี 2547 มหาวิทยาลัยไทยมีผลงานตีพิมพ์ในวารสารทางวิชาการนานาชาติ 2000 กว่าเรื่อง โดยเป็นผลงานของมหาวิทยาลัยมหิดลครึ่งหนึ่ง อีกครึ่งหนึ่งเฉลี่ยใน 135 สถาบัน หรือเฉลี่ยอาจารย์ 1 คน ต่อการตีพิมพ์งานวิจัย 3-4 วรรค ทั้งที่อุดมศึกษาเป็นองค์กรสร้างความรู้ ทุนทางปัญญา และวิจัย 
ประชาไท-21 ม.ค.48 ศ.(พิเศษ) ภาวิช ทองโรจน์ เลขาธิการคณะกรรมการการอุดมศึกษา (กกอ.) กล่าวในการประชุมเชิงปฏิบัติการ เรื่อง แนวทางการทบทวนการจัดทำโครงสร้างผลผลิตของสถาบันอุดมศึกษา ว่า